
Europos Parlamentas,
–	atsižvelgdamas į Sutarties dėl Europos Sąjungos veikimo 286 straipsnio 2 dalį, pagal kurią Taryba kreipėsi į Parlamentą dėl konsultacijos (C10‑0269/2025),
–	atsižvelgdamas į Darbo tvarkos taisyklių 133 straipsnį,
–	atsižvelgdamas į Biudžeto kontrolės komiteto pranešimą (A10-0238/2025),
A.	kadangi 2025 m. spalio 24 d. laišku Taryba konsultavosi su Europos Parlamentu dėl Danieliaus Caspary skyrimo Audito Rūmų nariu;
B.	kadangi Biudžeto kontrolės komitetas įvertino Danieliaus Caspary kvalifikaciją, visų pirma atsižvelgdamas į Sutarties dėl Europos Sąjungos veikimo 286 straipsnio 1 dalyje nustatytus reikalavimus; kadangi atlikdamas šį vertinimą komitetas gavo Danieliaus Caspary gyvenimo aprašymą ir atsakymus į jam raštu pateiktus klausimus;
C.	kadangi 2025 m. lapkričio 20 d. šis komitetas surengė Danieliaus Caspary klausymą, per kurį jis pasakė įžanginę kalbą ir atsakė į komiteto narių klausimus;
1.	teikia teigiamą nuomonę dėl Tarybos pasiūlymo skirti Danielių Caspary Audito Rūmų nariu;
2.	paveda Pirmininkei perduoti šį sprendimą Tarybai ir pateikti susipažinti – Audito Rūmams, kitoms Europos Sąjungos institucijoms ir valstybių narių audito institucijoms.

